Arango pelasi Venezuelan maajoukkueessa 129 A-maaottelua ja teki niissä 23 maalia. Hän teki 58 MM-karsintaottelussaan 12 maalia. Copa Américassa hän pelasi vuosina 1999, 2001, 2004, 2007, 2011 ja 2015 yhteensä 20 ottelua ja teki maalin vuonna 2007 Uruguayta sekä vuonna 2011 tappiollisessa pronssiottelussa Perua vastaan. Parhaimmillaan Arango teki yhdessä maaottelussa kaksi maalia: huhtikuussa 2003 Trinidad ja Tobagoa sekä lokakuussa 2010 Meksikoa vastaan.